Document ID: 32001R0024

Uredba Komisije (ES) št. 24/2001
z dne 5. januarja 2001
o spremembi Uredbe (ES) št. 1445/95 o pravilih za uporabo uvoznih in izvoznih dovoljenj za goveje in telečje meso
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], in zlasti členov 29(2) in 41 Uredbe,
ob upoštevanju naslednjega:
(1) Da bi imeli statistične informacije o uporabi raznih tarifnih kvot, nepreferencialnem uvozu in poreklu raznih uvoženih proizvodov, člena 6b in 6c Uredbe Komisije (ES) št. 1445/95 z dne 26. junija 1995 o pravilih za uporabo uvoznih in izvoznih dovoljenj za goveje in telečje meso [2], kakor je bila nazadnje spremenjena z Uredbo (ES) št. 1659/2000 [3], določata, da je treba za vsa uvozna dovoljenja položiti varščino, kadar je znesek varščine večji od 5 EUR, in da je treba varščino zaseči, če na uvoznem dovoljenju ali njegovem povzetku ni navedena država porekla.
(2) Člen 15(3) Uredbe Komisije (ES) št. 1291/2000 z dne 9. junija 2000 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode [4], ki nadomešča Uredbo Komisije (EGS) št. 3719/88 z dne 16. novembra 1988 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode [5], kakor je bila nazadnje spremenjena z Uredbo (ES) št. 1127/1999 [6], povečuje najvišji znesek, za katerega ni potrebna varščina za dovoljenje, s 5 EUR na 60 EUR. Uporaba tega novega zneska v sektorju govejega in telečjega mesa bi znatno povečala število uvoznih dovoljenj, ki se ne bi vrnila agenciji izdajateljici in zato ne bi bilo statističnih informacij o dovoljenjih za navedeni sektor. Zato je potrebno odstopanje od te določbe z uporabo prejšnjega praga 5 EUR.
(3) Člen 15(4) Uredbe (ES) št. 1291/2000 dejansko povečuje najvišji znesek, do katerega imajo države članice možnost, da ne zahtevajo pologa varščine pod nekaterimi pogoji, s 100 EUR na 500 EUR. Ker Uredba (ES) št. 1445/95 zaradi statističnih razlogov odstopa od prejšnje določbe Uredbe (EGS) št. 3719/88 o tem vprašanju, bi bilo potrebno podobno odstopanje tudi od te nove določbe, tako kakor tudi od člena 5 Uredbe Komisije (EGS) št. 2220/85 z dne 22. julija 1985 o določitvi skupnih podrobnih pravil za uporabo sistema varščin za kmetijske proizvode [7], kakor je bila nazadnje spremenjena z Uredbo (ES) št. 1932/1999 [8].
(4) Četrti pododstavek člena 35(2) Uredbe (ES) št. 1291/2000 povečuje najvišji znesek, do katerega mora država članica v celoti sprostiti varščino, ki bi se zasegla za dano dovoljenje ali potrdilo, s 5 EUR na 60 EUR. Ta določba sama po sebi vsebuje tveganje, da se številna uvozna dovoljenja ne bodo vrnila ali da na nekaterih vrnjenih dovoljenjih ne bo navedena država porekla. To bi pomenilo, da bi bila statistika o sektorju govejega in telečjega mesa nepopolna. Zato bi bilo potrebno odstopanje od te določbe z uporabo prejšnjega praga 5 EUR.
(5) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso -
SPREJELA NASLEDNJO UREDBO:
Člen 1
Člen 6c Uredbe (ES) št. 1445/95 se nadomesti z naslednjim:
"Člen 6c
1. Ne glede na člen 15(3) Uredbe Komisije (ES) št. 1291/2000 [9] je skupni znesek, za katerega ni potrebna varščina za uvozno dovoljenje, 5 EUR ali manj.
2. Člen 15(4) Uredbe (ES) št. 1291/2000 in člen 5 Uredbe (EGS) št. 2220/85 se ne uporabljata.
3. Ne glede na četrti pododstavek člena 35(2) Uredbe (ES) št. 1291/2000 sprosti država članica celotno varščino, če znaša skupni znesek varščine, ki bi bila zasežena, 5 EUR ali manj za dano dovoljenje ali potrdilo."
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. januarja 2001

Labels: 3
17
15